Hetta er eitt kredittkort, sum kann brúkast um allan knøttin. Afturat MasterCard kortinum er knýtt trygging. Tá tú rindar við MasterCard kredittkorti, verður peningurin fluttur av kontuni upp til 40 dagar eftir, at keypið er farið fram. Hetta tíðarskeiðið er rentufrítt. MasterCard fæst í fleiri ymsum útgávum: MasterCard standard, gull, platin Til ber eisini at biðja um familjukort. T. e. eitt eykakort til makan, sum er knýtt at somu kontu, sum tað fyrra kortið. Eingin trygging er tó knýtt at familjukortinum. Munurin á kortunum er í høvuðsheitum støddin á kredittinum, sum liggur aftan fyri kortið og tann trygging, sum er knýtt at kortinum. Priority Pass til MasterCard Platin Priority Pass er tilboð til Master Card Platin kort. Priority Pass er kort, sum gevur atgongd til loungir á flogvøllum um allan heim, yvir 600 í alt. Í loungum kunnu ferðandi hvíla seg, fáa sær temunn ella annað leskandi, lesa bløð og nýta internet. Tað kostar 30 USD pr. vitjandi at vitja loungir. Kortið, sum er eitt standard Priority Pass, hevur eina gildistíð upp á 1 ár, men verður endurnýggjað av sær sjálvum um ikki annað er fráboðað. Treytir og kostnaðir Treytin fyri at fáa eitt MasterCard kreditt er, at tú ert 18 ár og hevur kontu í Eik. Tá tú bíleggur kortið, verður tú kreditmettur, og ert tú er egnaður, verður kortið bílagt. Kreditthámarkið er kr. 30.000. Kortið fæst við ella uttan trygging. Tað er ókeypis at stovna MasterCard standard kort. Tó rindar tú eitt árligt gjald við ella uttan trygging. Kreditthámarkið er ávikavist kr. 100.000, 150.000, 200.000 og 250.000. Trygging er knýtt at kortinum. Tað er ókeypis at stovna MasterCard Platin kort. Tó rindar tú eitt árligt gjald. Um tú hevur eitt standard Priority Pass knýtt at kortinum, rindar tú gjald pr. vitjan/vitjandi. Tú fært rentufrían kreditt upp til 42 dagar, hereftir rindar tú rentu. Sí kostnaðir og rentustig. Sí yvirlit yvir gjaldoyrakursir, sum verða nýttir at umrokna við, tá tú rindar við korti í fremmandum gjaldoyra.